Diari Oficial de la Generalitat Valenciana


Sumari del DOGV 4501, del 16-05-2003 (2003/5302)

RESOLUCIÓ de 10 d'abril de 2003, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital de Sant Joan d'Alacant per a fer trasplantaments de còrnia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5302


Data del document
:   10-04-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * Alacant
    * establiment hospitalari
    * trasplantament d'òrgans

RESOLUCIÓ de 10 d'abril de 2003, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital de Sant Joan d'Alacant per a fer trasplantaments de còrnia. [2003/5302]
  
L'Hospital de Sant Joan d'Alacant va obtindre l'acreditació per a fer trasplantaments de còrnia per la Resolució del secretari general de la Conselleria de Sanitat de 27.01.1998.
  
Luis E. Rosado Bretón, en representació de la Conselleria de Sanitat, va presentar amb data 27.01.2003 la sol·licitud de renovació de l'acreditació de l'Hospital de Sant Joan d'Alacant per a fer trasplantaments de còrnia.
  
La Subsecretaria per a l'Agència Valenciana de la Salut i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits, el Decret 27/1987, de 30 de març, sobre l'Autorització de Centres, Servicis i Establiments Sanitaris, i el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat.
  
Segon
  
Es complix el que establix el Reial Decret 2070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i també el que establix l'article 29.1 de l'Orde d'11 de desembre de 1992.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació de l'Hospital de Sant Joan d'Alacant per a fer trasplantaments de còrnia. Esta acreditació serà vàlida durant un període de cinc anys, amb efecte des del 10 d'abril.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 10 d'abril de 2003.- La directora general de l'Agència per a la Qualitat, l'Avaluació i la Modernització dels Servicis Assistencials: Amparo Flores Sarrión.